CELEX: 32011D0718
Language: et
Date: 2011-10-28 00:00:00
Title: Komisjoni rakendusotsus, 28. oktoober 2011 , millega muudetakse rakendusotsust 2011/402/EL Egiptusest imporditud põld-lambaläätse seemnete ning teatavate seemnete ja ubade suhtes kohaldatavate kiireloomuliste meetmete kohta (teatavaks tehtud numbri K(2011) 7744 all) EMPs kohaldatav tekst

1.11.2011   
            
            
               ET
            
            
               Euroopa Liidu Teataja
            
            
               L 285/53
            
         KOMISJONI RAKENDUSOTSUS,
   28. oktoober 2011,
   millega muudetakse rakendusotsust 2011/402/EL Egiptusest imporditud põld-lambaläätse seemnete ning teatavate seemnete ja ubade suhtes kohaldatavate kiireloomuliste meetmete kohta
   (teatavaks tehtud numbri K(2011) 7744 all)
   (EMPs kohaldatav tekst)
   (2011/718/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 28. jaanuari 2002. aasta määrust (EÜ) nr 178/2002, millega sätestatakse toidualaste õigusnormide üldised põhimõtted ja nõuded, asutatakse Euroopa Toiduohutusamet ja kehtestatakse toidu ohutusega seotud menetlused, (1) eriti selle artikli 53 lõike 1 punkti b alapunkte i ja iii,
   ning arvestades järgmist:
   
               (1)
            
            
               Määruses (EÜ) 178/2002 on sätestatud põhimõtted, mis käsitlevad toitu ja sööta üldiselt ning eelkõige toidu ja sööda ohutust liidu ja liikmesriikide tasandil. Sellega on ette nähtud kiireloomulised meetmed juhuks, kui ilmneb, et kolmandast riigist imporditud toit või sööt võib tõsiselt ohustada inimeste või loomade tervist või keskkonda ning seda riski ei saa rahuldavalt ohjata asjaomase liikmesriigi või asjaomaste liikmesriikide võetavate meetmete abil.
            
         
               (2)
            
            
               Euroopa Parlamendi ja nõukogu 29. aprilli 2004. aasta määruses (EÜ) nr 852/2004 toiduainete hügieeni kohta (2) on sätestatud toiduainete hügieeni üldeeskirjad. Need eeskirjad hõlmavad inimtoiduks ettenähtud seemnete ja ubade tootmise hügieeninõudeid toidukäitlejatele.
            
         
               (3)
            
            
               On tuvastatud, et teatavad Egiptusest imporditud põld-lambaläätse seemnete partiid olid nakatunud liidus haiguspuhangu põhjustanud Shiga toksiine tekitava bakteriga Escherichia coli (STEC) (serotüüp O104:H4). Seetõttu kehtestati komisjoni rakendusotsusega 2011/402/EL (3) keeld lubada liidus vabasse ringlusesse selle otsuse lisas loetletud CN-koodide alla kuuluvaid Egiptuse päritoluga seemneid ja ubasid. Keeld kaotab kehtivuse 31. oktoobril 2011.
            
         
               (4)
            
            
               21.–25. augustini 2011 viis komisjoni Toidu- ja Veterinaaramet Egiptuses läbi uurimise, et selgitada välja hiljuti Põhja-Saksamaal ja Prantsusmaal Bordeaux’s haiguspuhangu põhjustanud bakteri E. coli (serotüüp O104:H4) võimalik nakkusallikas ning hinnata kõnealuses kolmandas riigis kahtlusaluste seemnete tootmis- ja töötlemistingimusi.
            
         
               (5)
            
            
               Auditi tulemuste ja Egiptuse võetud meetmete (puuduste kõrvaldamiseks selliste inimtoiduks ettenähtud seemnete tootmises, mida on võimalik ka idandada) hindamine on lõpule viidud. Hindamise tulemused näitavad, et Egiptuse ametivõimude kehtestatud meetmetest ei piisa tuvastatud riskidega toimetulemiseks.
            
         
               (6)
            
            
               Vastavalt määruse (EÜ) nr 852/2004 artiklile 10 peaks imporditud toidu hügieen olema muu hulgas kooskõlas selle määruse I lisas kehtestatud nõuetega. Siiski ei anna Egiptuse ametivõimude võetud meetmed piisavat tagatist selle kohta, et ollakse valmis viima tootmine kooskõlla määruse (EÜ) nr 852/2004 I lisaga. Euroopa Toiduohutusamet (EFSA) võtab 2011. aasta oktoobri lõpuks vastu teadusliku arvamuse Shiga toksiine tekitavast bakterist Escherichia coli (STEC) ja teistes seemnetes ja idudes ning seemnetest saadud võrsetes ja kressis sisalduvatest patogeensetest bakteritest tuleneva ohu kohta.
            
         
               (7)
            
            
               Euroopa Toiduohutusameti arvamusele tuginevate täiendavate kontrollimeetmete võimaliku kehtestamiseni ning selleks, et Egiptuse pädevatel ametiasutustel oleks piisavalt aega anda komisjonile rohkem tagasisidet ja kehtestada tõhusad tagatised täiendavate riskiohjamismeetmete kohta, tuleks pikendada rakendusotsuses 2011/402/EL sätestatud ajutist keeldu Egiptuse päritoluga seemnete ja ubade liidus vabasse ringlusse lubamise kohta 31. märtsini 2012.
            
         
               (8)
            
            
               Selleks et tagada käesoleva otsuse tõhusus lisas loetletud kaupade impordi vältimisel, kohaldatakse seda alates 1. novembrist 2011, sest rakendusotsuses 2011/402/EL sätestatud impordikeeld lisas loetletud Egiptuse päritoluga seemnete suhtes kehtib kuni 31. oktoobrini 2011.
            
         
               (9)
            
            
               Seepärast tuleks rakendusotsust 2011/402/EL vastavalt muuta.
            
         
               (10)
            
            
               Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Rakendusotsust nr 2011/402/EL muudetakse järgmiselt:
   
               1)
            
            
               artikkel 2 asendatakse järgmisega:
               „Artikkel 2
               Käesoleva otsuse lisas nimetatud Egiptuse päritoluga seemnete ja ubade liidus vabasse ringlusse lubamine on peatatud kuni 31. märtsini 2012.”;
            
         
               2)
            
            
               lisa asendatakse käesoleva otsuse lisa tekstiga.
            
         Artikkel 2
   Käesolevat otsust kohaldatakse alates 1. novembrist 2011.
   Artikkel 3
   Käesolev otsus on adresseeritud liikmesriikidele.
   
      Brüssel, 28. oktoober 2011
      
         
            Komisjoni nimel
         
         
            komisjoni liige
         
         John DALLI
      
   
   
      (1)  EÜT L 31, 1.2.2002, lk 1.
   
      (2)  ELT L 139, 30.4.2004, lk 1.
   
      (3)  ELT L 179, 7.7.2011, lk 10.
   
      LISA
      
         
            „LISA
            Egiptuse päritoluga seemned ja oad, mille lubamine liidus vabasse ringlusse on peatatud 31. märtsini 2012:
            
                        CN-kood (1)
                        
                     
                     
                        Kirjeldus
                     
                  
                        ex 0704 90 90
                     
                     
                        Rukola idud
                     
                  
                        ex 0706 90 90
                     
                     
                        Söögipeedi idud, redise idud
                     
                  
                        ex 0708
                     
                     
                        Kaunviljade idud, värsked või jahutatud
                     
                  
                        ex 0709 90 90
                     
                     
                        Sojaoa idud
                     
                  
                        0713
                     
                     
                        Kuivatatud kaunviljad, poetatud, kooritud või koorimata, tükeldatud või tükeldamata
                     
                  
                        0910 99 10
                     
                     
                        Põld-lambaläätse seemned
                     
                  
                        1201 00
                     
                     
                        Sojauba, purustatud või purustamata
                     
                  
                        1207 50
                     
                     
                        Sinepiseemned
                     
                  
                        1207 99 97
                     
                     
                        Muud õliseemned ja õliviljad, purustatud või purustamata
                     
                  
                        1209 10 00
                     
                     
                        Suhkrupeedi seemned
                     
                  
                        1209 21 00
                     
                     
                        Lutserni seemned
                     
                  
                        1209 91
                     
                     
                        Köögiviljade seemned
                     
                  
                        ex 1214 90 90
                     
                     
                        Lutserni idud
                     
                  
      
      
         (1)  Käesolevas komisjoni rakendusotsuses loetletud CN-koodid osutavad nõukogu 23. juuli 1987. aasta määruse (EMÜ) nr 2658/87 (tariifi- ja statistikanomenklatuuri ning ühise tollitariifistiku kohta) I lisa 2. osas nimetatud koodidele (EÜT L 256, 7.9.1987, lk 1).”